**עבודה להגשה כולל הגנה**

**בנושא: פיתוח אפליקציות לאנדרואיד**

עליך ליצור אפליקצית אנדואיד העונה על הדרישות הבאות:

**1.** מסך כניסה עם אנימציה - Splash Screen:

בהפעלת האפליקציה יפתח מסך פתיחה שיבצע אנימציה של אייקון או כל אנימציה אחרת ולאחר סיום האנימציה יפתח המסך הראשי.

**2.** מסך ראשי – Main Screen:

המסך הראשי ינווט למסכים האחרים.

**3.** מסך נפרד עבור המשחק הרנדומלי "נחש את המספר" כולל רמות משחק. למשל אם מנחשים את המספר מקבלים מעבר לניחוש קשה יותר.

**4.** מסך נפרד שמצריך מילוי פרטים כולל צילום תמונה או וידאו ממצלמה ושמירת הנתונים. לדוגמה שמירת הפרטים והתמונה של המשתמש באפליקציה או שמירת הפרטים והתמונה של הכלב שאתם רוצים לפרסם באפליקציה וכו'.

**5.** מסך נפרד עבור בניית מחשבון מתמטי.

**6.** מסך נפרד עבור משחק חדש משלכם.

**הנחיות:**

* עצב את המסכים כרצונך.
* עליך להשתמש בסוגים שונים של Layout:

Linear Layout + Constraint Layout(אפשר להשתמש גם באחרים).

* כתוב את הקוד נקי ומסודר. כתוב הערות במידת הצורך.
* אתה מוזמן לבנות מסכים נוספים ולתמוך בעוד פונקציונליות כמובן.
* הקפד על שמות משמעותיים של שמות משתנים ומתודות.
* במידה והקוד מסובך או שהנחת הנחות מסוימות, הוסף הערות בהתאם.
* ההגשה בזוגות.
* מתן ציון יהיה לאחר ההגנה על העבודה.
* תאריך הגשה אחרון (מטלה לאתר המכללה): "יום לפני ההגנה".
* תאריך הגנה: "כפי שפורסם". יש להגיע להגנה במכללה עם מחשב נייד כולל כל קבצי הפרויקט.

**ציון:**

* הציון של העבודה הוא לפי הקריטריונים הבאים (ככה זה לרוב הקריטריונים גם בהגנות הפרויקט הסופי של מה"ט):

1. האם ההתרשמות מהצגת העבודה הייתה טובה?

2. האם עניתם על כל הסעיפים בעבודה בצורה נכונה?

3. האם הקוד שנכתב הוא איכותי ויעיל?

4. האם העבודה מושקעת (כולל UI)?

5. האם עניתם נכון על השאלות שנשאלו בהגנה?

6. הציון על העבודה הוא יחסי לכל העבודות של שאר הכיתה.

7. ציון 100 מתקבל רק למי שעשה דברים מרשימים מאוד ומי שעשה דברים מעבר למה שנתבקשתם בעבודה.

8. בעקבות הקריטריונים לעיל, יכולים להיות ציונים שונים לכל סטודנט (גם אם הגשתם בזוגות).

9. הציון המשוקלל של הקורס יהיה כלול מכל המרכיבים איך שמוגדר בסילבוס הקורס (נוכחות, עבודות ופרויקט סופי).

**מאחל עבודה מהנה ופורייה,**

**סלמאן**